Mest kendt blev Classens Have ved udfaldet gennem [[Kastelsporten]] mod den [[England|engelske]] belejringshær [[31. august]] [[1807]]. Styrken talte mere end 2.000 soldater fra [[Københavns Livjægerkorps|Kongens Livjægerkorps]] under [[major]] [[Frederik Conrad von Holstein (1771-1853)|Frederik Conrad von Holstein]], [[Danske Livregiment]], [[Den Kongelige Livgarde]] samt herregårdsskytter og soldater fra Holmen. Udfaldet drev englænderne tilbage og haven blev ryddet for de træer og bygninger, der spærrede for udsynet. Det successrige udfald havde dog ringe betydning for belejringens videre forløb.<ref>[http://www.kulturarv.dk/1001fortaellinger/da_DK/classens-have Classens Have , Livjægerkorps brænder lysthuse - 1001 fortællinger om Danmark<!-- Bot genereret titel -->]</ref><ref>[http://dengang.dk/artikler/2224 Dengang » Classens Have 1807<!-- Bot genereret titel -->]</ref> Lystejendommen Justinenborg fra [[1795]] blev under kampen ødelagt og haven henlå som vildnis i flere år. Flere af gadenavnene i det nu bebyggede kvarter minder om denne begivenhed (Holsteinsgade, Livjægergade).
== Noter ==
{{reflist}}
Bygninger,_konstruktioner_og_anlæg